**Notă de argumentare**

**la proiectul hotărîrii Guvernului cu privire la Cerinţele aplicabile germenilor şi seminţelor destinate producţiei de germeni**

Prezentul proiect „Cerinţe aplicabile germenilor şi seminţelor destinate producţiei de germeni”, este elaborat în conformitate cu prevederile anexei nr. 2 a Planului naţional de acţiuni pentru implementarea Acordului de Asociere Republica Moldova-Uniunea Europeană în perioada 2017-2019, aprobat prin Hotărîrea Guvernului nr. 1472 din 30.12.2016.

Proiectul prenotat are drept scop elaborarea şi armonizarea eficientă a acquis-ului comunitar prin asigurarea unei funcţionări corecte a cerinţelor aplicabile germenilor şi seminţelor destinate producţiei de germeni, obligatorii tuturor operatorilor care produc germeni. Necesitatea implementării unui astfel de sistem se datorează garantării corectitudinii operaţiunilor de import în UE în conformitate cu cerinţele statelor membre ale Uniunii Europene.

Identificarea cerinţelor aplicabile germenilor şi seminţelor destinate producţiei de germeni sunt transpuse din Regulamentul (UE) Nr. 208/2013 al Comisiei din 11martie 2013 privind cerinţele în materie de trasabilitate aplicabile germenilor şi seminţelor destinate producţiei de germeni, Regulamentul (UE) Nr. 210/2013 al Comisiei din 11martie 2013 privind aprobarea unităţilor care produc germeni în conformitate cu Regulamentul (CE) Nr. 852/2004 al Parlamentului European şi al Consiliului şi Regulamentul (UE) Nr. 211/2013 al Comisiei din 11 martie 2013 privind cerinţele de certificare pentru importurile în Uniune de germeni şi seminţe pentru producţia de germeni.

Prezentul proiect de hotărâre nu va implica cheltuieli financiare majore din cadrul bugetului de stat. Toate aceste cheltuieli vor fi alocate în limita mijloacelor financiare aprobate în legea bugetară anuală.

La modul practic, unul din cei mai expliciţi indicatori ai progresului obţinuţi de Republica Moldova în calea spre integrarea în UE este volumul actelor naţionale calitative, care au transpus prevederile legislaţiei UE şi dovezile elocvente de implementare practică efectivă a acestora.

În acest context, considerăm necesară examinarea şi aprobarea proiectului hotărârii Guvernului „Cerinţe aplicabile germenilor şi seminţelor destinate producţiei de germeni”, fiind unul din actele înaintate de UE spre armonizare în legislaţia naţională, care vor stabili liniile directoare de import, cerinţe de igienă pentru unităţile care produc germeni, cerinţe în materie de trasabilitate, cerinţe în materie de trasabilitate aplicabile seminţelor şi germenilor importaţi, contribuind astfel la sporirea calităţii germenilor prin crearea conexiunilor dintre consumator – agent economic.

**Ministru Vasile BÎTCA**

Ex.: Mihai Mocanu

tel. 022 210 610